જો આપણે જીવન પ્રત્યે થોડા પણ ગંભીર હોઈએ તો જડીબુટ્ટી જેવા ઔષધિય ગુણો ધરાવતા વિચારો અને સૂત્રો મળી જતાં હોય છે. કારણ કે ઈશ્વર, અલ્લાહ, ગોડ કે પછી જે નામે આપણે પોકારીએ, તેણે વ્યવસ્થા કરી છે. જેને ખરેખર ઉપર ઊઠવું છે તેને માટે નિશ્ચિત માર્ગ તૈયાર હોય છે. ઉપરના સૂત્રને જોવા અને સમજવાની કોશિશ કરશું તો દેખાશે કે આ વિચારમાં એક એવી કૂંચી છે, જે આપણા મનરૂપી પટારાના તાળાને જો લાગુ પડી જશે તો માલામાલ થઈ જઈએ. કારણ કે આખરે તો મન જ ખેલ ખેલે છે ને !